โบรกแนะ 9 หุ้นเด่น! มีปัจจัยหนุนกลุ่ม ICT กดดัน SET บ่ายผันผวน
SET เช้านี้ย่อตัวลง โดยมีกลุ่ม ICT เป็นตัวกดดันหลัก แต่ดัชนีฯพยายามรีบาวด์แต่ยังอยู่ในแดนลบ ด้านตลาดภูมิภาคแกว่งทั้งบวก-ลบ รับแรงกดดันตลาดสหรัฐฯปรับตัวลงไปมาก และราคาน้ำมันยังลงต่อ บ่ายนี้ดัชนีฯคงยังอยู่ในแดนลบ และอาจผันผวนมากขึ้น พร้อมให้แนวรับ 1,270 แนวต้าน 1,290 จุด
21 ธ.ค. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (21 ธ.ค.) ปรับตัวลงแรง หลังเจอแรงกดดันจากหุ้นกลุ่มสื่อสาร ด้านตลาดหุ้นภูมิภาคส่วนใหญ่เคลื่อนไหวในแดนลบ เนื่องจากมีแรงกดดันจากตลาดสหรัฐฯที่ปรับตัวลงไปมาก และราคาน้ำมันดิบยังปรับตัวลงด้วย
นักวิเคราะห์คาดช่วงบ่าย ดัชนีหุ้นไทยยังอยู่ในแดนลบ และตลาดฯมีโอกาสที่จะผันผวนมากขึ้น โดยกลุ่ม ICT ยังคงกดดันอยู่ เพราะต่อไปคงจะมีการประกาศแผนและคงจะมีการปรับประมาณการใหม่กัน พร้อมให้แนวรับ 1,270 จุด ส่วนแนวต้าน 1,290 จุด ขณะที่ มีแรงกดดันในหุ้นกลุ่มสื่อสาร จึงแนะนำมาเล่นหุ้นกลุ่มอย่าง BBL-SCB–KTB-CK-UNIQ-SCC-AOT-MINT และ BDMS
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยเช้านี้ย่อตัวลงมาตามคาด โดยมีกลุ่ม ICT เป็นตัวกดดันหลัก ซึ่งทำให้ตลาดฯลงไปลึกสุด 15 จุด แต่พยายามรีบาวด์ขึ้นมาแต่ยังอยู่ในแดนลบอยู่
ด้านตลาดหุ้นภูมิภาคเคลื่อนไหวทั้งบวกและลบ โดยในช่วงเปิดตลาดฯส่วนใหญ่จะอยู่ในแดนลบ เนื่องจากมีแรงกดดันจากตลาดสหรัฐฯที่ปรับตัวลงไปมาก และราคาน้ำมันดิบยังปรับตัวลงด้วย
แนวโน้มการลงทุนบ่ายนี้ คาดดัชนีหุ้นไทยยังอยู่ในแดนลบ และตลาดฯมีโอกาสที่จะผันผวนมากขึ้น โดยกลุ่ม ICT ยังคงกดดันอยู่ เพราะต่อไปคงจะมีการประกาศแผนและคงจะมีการปรับประมาณการใหม่กัน พร้อมให้แนวรับ 1,270 จุด ส่วนแนวต้าน 1,290 จุด
 
บล.ธนชาต ระบุในบทวิเคราะห์ ( 21 ธ.ค.) ว่า ฝ่ายวิจัยมีมุมมองเชิงบวกต่อ ADVANC-INTUCH ในระยะกลาง-ยาว แม้จะไม่ชนะประมูลคลื่น 900MHz แต่การปรับพอร์ตของกลุ่มนักลงทุนที่ผลการประมูลผิดคาดทำให้เกิด Sector Rotation จากกลุ่มสื่อสาร (Underweight) มายังกลุ่มหุ้นอื่นๆ ได้แก่:
1. กลุ่มธนาคารที่มี Valuation ถูก และได้รับผลดีจากการปล่อยกู้ลงทุนคลื่น 4G อย่าง BBL-SCB และ KTB (แม้ไม่ได้เป็นเจ้าหนี้หลักของกลุ่มสื่อสาร แต่ Valuation ถูก ด้วย PE 5.8 เท่า และ Dividend Yield 7%)
2. กลุ่มรับเหมาฯ และวัสดุ ได้ประโยชน์จากการลงทุนโครงสร้างพื้นฐานระยะยาว หลังรัฐฯ ได้เงินจากการประมูล 4G สูง 2.3 แสนล้านบาท และมีเม็ดเงินจาก Thailand Future Fund 1 แสนล้านบาท แนะนำ “ซื้อ” CK (ได้ประโยชน์ควบรวม BECL-BMCL ด้วย) UNIQ และ SCC
3. กลุ่มท่องเที่ยว อย่าง AOT-MINT โดยจำนวนนักท่องเที่ยวเติบโตแข็งแกร่ง โดยสนามบินดอนเมือง Terminal 2 กำลังจะเปิดให้บริการภายในสัปดาห์นี้ เพิ่มความสามารถในการรอบรับผู้โดยสารเพิ่มเป็น 30 ล้านคน/ปี และเพิ่มพื้นที่เช่า
4. กลุ่มโรงพยาบาล มี Momentum ราคาแข็งแกร่งเกือบทุกตัว โดยให้ BDMS เป็นหุ้นเด่น ด้วยกำไรที่กลับมาเติบโต 15%/ปี ช่วง 2016-17 ด้วยเป้าหมายพื้นฐานที่ 24.00 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
ADVNAC มูลค่าการซื้อขาย 8,688.49 ล้านบาท ปิดที่ 165.50 บาท ลดลง 27.50 บาท
INTUCH มูลค่าการซื้อขาย 4,232.18 ล้านบาท ปิดที่ 52.75 บาท ลดลง 9.75 บาท
JAS มูลค่าการซื้อขาย 2,791.30 ล้านบาท ปิดที่ 4.08 บาท ลดลง 0.70 บาท
TRUE มูลค่าการซื้อขาย 1,521.11 ล้านบาท ปิดที่ 6.90 บาท ลดลง 0.35 บาท
CPALL มูลค่าการซื้อขาย 1,339.65 ล้านบาท ปิดที่ 40.25 บาท ลดลง 1.75 บาท
 
ที่มา: สำนักข่าวอินโฟเควสท์